Hájnica

Hájnica je prírodná rezervácia v správe štátnej ochrany prírody Biele Karpaty. Nachádza sa v katastrálnnych územiach obcí Trenčianske Bohuslavice v okrese Nové Mesto nad Váhom a Štvrtok v okrese Trenčín, v Trenčianskom kraji. Územie bolo vyhlásené v roku 1967 na rozlohe 2,2283 ha. Ochranné pásmo nebolo určené. Na území rezervácie platí 4. stupeň ochrany. Predmetom ochrany sú: Zvyšky xerotermných trávnatých zárastov s masovým výskytom chráneného druhu hlaváčika jarného (Adonis vernalis), ktorý v týchto oblastiach dosahuje severnú hranicu svojho rozšírenia na území Slovenska. Chránené územie sa využíva ako vedeckovýskumný objekt. Referencie Externé odkazy Hájnica v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Hájnica na českej Wikipédii.